433 BIGNONIACEAE: 
excisis et ornamentis variis exsculptis decorantur et ad aquam 
vel potiones alcoholicas asservandum hae valde idoneas se 
praebent; Caribaei in illis aquam et cibos diu coquere 
solent, antequam haec igne destruuntur. 
Haec vasa in universo Calabasse vel Calebasse 
vocantur et arbor hae de causa lingua Gallo-Franca Cale- 
bassier appellatur. Minora praecipue ex  Znallagmate 
cucurbitino Baill. confecta non raro ad medicamenta subfluida 
includenda e. g. Balsamum Tolu vel Balsamum 
Peruvianum in usu sunt. Secundum cl. Tussac qui 
plantas ambas optime delineavit, pulpa ulterioris valde 
venenosa est; milites Angiici multi qui initio hujus saeculi in 
insula Domingo baccas Cucumerum instar coxerunt et 
cibum ederunt mortem obierunt. Hac ex ratione cl. auctor 
nomen hujus arboris in Crescentiam lethiferam commutavit. 
Kigeliae Africanae Benth. baccae crassae favcimento valido 
similes longe pedunculatae Nigritiis pro indolibus inserviunt; 
USUS. 434 
e ligno quoque eos fabricant; pulpae prioris insuper vires 
aphrodisiacas efficacissimas attribuunt, 
Bignoniaceae fere omnes ad plantas pulcherrime florentes 
pertinent et fere omnes peregrinatores qui eas viderunt ore 
faeundo de ornamento narraverunt quod silvis et fruticibus 
offerunt, si inflorescentiae floribundae arbores fere omnino 
floribus magnis ‘et varie coloratis superfundunt. Nonnullas 
e. g. Puyrostegiam venustam Baill. Clytostoma callistegioides 
Bur. hortulani olim praedilexerunt, aliae species hodie jam in 
caldariis et in hortis coluntur e. g. Pandorea jasminoides 
K. Sch., Campsis radicans Seem. ete. Non minus arbores et 
frutices erecti nonnulli in hortis inveniuntur ut Catalpa big- 
nonioides Walt. ex America boreali et Sfenolobium stans Seem., 
ulterior in regionibus calidioribus ad plantas vulgatissime 
cultas pertinet. Praeter hoc loco laudatas species permultas 
ad eundem usum maxime commendandas esse putamus. 
C. SCHUMANN. 
